**ANNEX 5. CONTRACTE D’ENCARREGAT DEL TRACTAMENT**

En **Dr XXXX** amb N.I.F XXXX actuant com a Director de la Fundació Institut d'Investigació i Innovació Parc Taulí (en endavant I3PT) amb CIF G60331238 i domicili a Plaça Torre de l’Aigua, s/n, 08208 Sabadell (Barcelona), com a **responsable del tractament**,

i

En/Na **<<..................................................>>,** amb NIF núm. **<<...........................>>** respectivament, actuant com a *Apoderats* de l’entitat **<<....................................>>**, amb CIF **<<...........................>>**, domicili social a **<<.........................................>>**, com a **encarregat del tractament,**

Mitjançant les presents clàusules s’habilita l’entitat **<<.................................>>**, encarregada de tractament, per tractar, per compte de l’I3PT, responsable del tractament, les dades de caràcter personal necessàries per prestar els **SERVEIS DE <<.................................>>,** per a la qual es requereix l’accés i/o tractament de les dades de caràcter personal de l’entitat Fundació Institut d'Investigació i Innovació Parc Taulí.

En tot cas ambdues parts manifesten que són conscients de les exigències previstes en la vigent normativa sobre protecció de dades personals i especialment en el compliment de la Llei Orgànica 3/2018, de 5 de desembre, de Protecció de Dades Personals i garantia dels drets digitals i del Reglament (EU) 2016/679 del Parlament Europeu i del Consell, de 27 d’abril de 2016 relatiu a la protecció de les persones físiques en allò que respecta al tractament de dades personals i la lliure circulació d’aquestes dades (endavant, RGPD).

1. **OBJECTE DE L’ENCÀRREC DEL TRACTAMENT**

Que el present document té per objecte la definició de les condicions i garanties les quals l’Encarregat del Tractament es compromet a respectar, en nom del Responsable del Tractament, durant els tractaments de dades de caràcter personal portats a terme i especificats en el present contracte.

De conformitat amb la normativa vigent relativa a la protecció de dades de caràcter personal, s’acorden els següents pactes:

S’habilita a l’Encarregat del Tractament, per compte del Responsable del Tractament, a tractar les dades de caràcter personal que siguin necessàries per assolir el (fer descripció *detallada del servei)* .......................................................................... activitat determinada al contracte al que s’annexa el present document.

En concret el tractament a realitzar consisteix en:

|  |  |
| --- | --- |
| * Recollida * Estructuració * Conservació * Consulta * Difusió * Acarar * Supressió * Altres | * Registre * Modificació * Extracció * Comunicació per transmissió * Interconnexió * Limitació * Destrucció * Comunicació |

Per a l’execució de les prestacions derivades del compliment de les prestacions contractades, el Responsable del Tractament posa a disposició de l’Encarregat del Tractament, la informació que es descriu a continuació:

* ..........................................
* ...........................................

1. **DURADA**

El present contracte estarà vigent a partir de la data de signatura, d’acord amb la durada del contracte principal.

Un cop complerta la prestació contractual, els suports i documents que continguin dades de caràcter personal hauran de destruir-se o retornar-se a l’entitat I3PT, o bé a qui s’hagi designat al contracte. No procedeix la destrucció de les dades quan existeixi una previsió legal que exigeixi la seva conservació, l’entitat ............................... conservarà degudament aquestes dades bloquejades mentre poguessin derivar-se’n responsabilitats.

1. **OBLIGACIONS DE L’ENCARREGAT DEL TRACTAMENT**

L’entitat ........................... com a Encarregat del Tractament i tot el seu personal es sotmetrà en tot moment a les instruccions del responsable del centre, entitat Fundació Institut d'Investigació i Innovació Parc Taulí. En concret l’encarregat del tractament , així com el seu personal, es comprometen a :

1. Utilitzar les dades personals objecte de tractament, o els que reculli per la seva inclusió, únicament per a la finalitat objecte d’aquest encàrrec. No podrà aplicar ni utilitzar les dades de caràcter personal a les que tingui accés en l’exercici de les funcions que li han estat encarregades amb finalitats diferents a les d’aquest contracte.
2. Tractar les dades d’acord amb les instruccions del Responsable del Tractament. Si l’encarregat del tractament considera que algunes de les instruccions infringeix el RGPD o qualsevol altra disposició en matèria de protecció de dades de la Unió o del Estats Membres, l’Encarregat informarà immediatament al Responsable. En el seu cas, quan l’Encarregat del Tractament estigui obligat a realitzar transferències de dades personals a un tercer país o bé a una organització internacional, en virtut de la legislació de la Unió o d’un Estat Membre al qual estigui subjecte, haurà d’informar al Responsable del Tractament d’aquest requeriment legal abans de realitzar els tractaments, excepte que la llei ho prohibeixi per motius importants d’interès públic. Per a la transferència de dades a països que no garanteixin un nivell de protecció adequats, l’encarregat del tractament haurà de disposar de les garanties adequades i, en tot cas, garantir que els interessats comptin amb drets exigibles i accions legals efectives.
3. Portar, per escrit, un escrit de totes les categories d’activitat de tractament efectuades per compte del responsable.
4. Garantir la confidencialitat de les dades personals tractades.
5. Assegurar que les persones autoritzades per al tractament de les dades de caràcter personal s’han compromès, de forma expressa i per escrit, a garantir la confidencialitat o estan sota una obligació legal de confidencialitat, així com que han rebut la formació necessària en relació a la protecció de dades de caràcter personal. El compliment d’aquesta obligació ha de quedar documentat i a disposició del responsable del tractament.
6. Disposar dels mitjans tècnics i organitzatius necessaris per garantir la seguretat i confidencialitat de tota la informació de caràcter personal que li sigui lliurada.
7. Vigilar en tot cas la correcta protecció lògica i física de les dades de caràcter personal per així evitar la seva alteració, pèrdua, tractament o accés no autoritzat. En aquest sentit la protecció s’estén a qualsevol suport, tant automatitzat com no automatitzat, i per això es compromet a no incloure dades de caràcter personal en fitxers que no reuneixin les condicions que la normativa aplicable determini en cada moment.
8. No comunicar les dades a terceres persones, excepte que compti amb l’autorització expressa del Responsable del Tractament, en els supòsits legalment admissibles. L’Encarregat pot comunicar les dades a altres Encarregat del Tractament, sota les instruccions del Responsable del Tractament. En aquest cas, el Responsable del Tractament haurà d’identificar, de forma prèvia i per escrit, l’entitat a la que s’han de comunicar les dades, quines dades s’han de comunicar i les mesures de seguretat a aplicar per a procedir a la comunicació.
9. Donar suport al Responsable del Tractament en la realització de les avaluacions d’impacte relatives a la protecció de dades, quan procedeixi.
10. Donar suport al Responsable del Tractament en la realització de les consultes prèvies a l’autoritat de control, quan procedeixi.
11. Posar a disposició del responsable tota la informació necessària per demostrar el compliment de les seves obligacions, així com per la realització de les auditories o les inspeccions que realitzen el responsable o altre auditor autoritzat per ell.
12. **SUBCONTRACTACIÓ**

La possibilitat de subcontractació a tercers per part de l’entitat ........................ precisa en tot cas d’autorització expressa i per escrit de l’entitat I3PT. L’Encarregat del Tractament podrà contractar un altre encarregat (endavant, subencarregat del tractament) per a la realització d’específiques activitats de tractament. En aquest cas, l’Encarregat del Tractament haurà d’informar al Responsable del Tractament, mitjançant escrit, d’aquesta intenció aportant informació que clarament identifiqui quina activitat o tractament s’està subcontractant, identificació del subencarregat i la data del subcontracte.

El responsable del Tractament tindrà un mínim de 10 dies des de la data de rebuda d’aquesta comunicació per no autoritzar aquesta subcontractació, la qual únicament es podrà portar a terme quan el Responsable del Tractament no presenti objeccions durant el termini establert.

El subencarregat està obligat a complir amb les obligacions establertes en el present document per a l’Encarregat del Tractament i les instruccions que dicti el responsable. Correspon a l’encarregat inicial regular la nova relació de manera que el nou encarregat quedi subjecte a les mateixes condicions (instruccions, obligacions, mesures de seguretat...) i amb els mateixos requisits formals que ell, referent a l’adequat tractament de les dades personals i a la garantia dels drets de les persones afectades. En el cas d’incompliment per part del subencarregat, l’encarregat inicial seguirà sent plenament responsable davant el responsable referent al compliment de les obligacions.

1. **DRETS DELS INTERESSATS**

Correspon al Responsable del Tractament d’informar als usuaris sobre els tractament que es realitzaran sobre les seves dades personals en el moment de la recollida d’aquestes dades.

L’Encarregat del Tractament haurà d’assistir al Responsable del Tractament, en la mesura en que sigui possible, en el compliment de l’obligació de respondre a les sol·licituds d’exercici de drets per part dels usuaris: dret d’accés, rectificació, supressió, oposició, limitació del tractament, portabilitat de les dades i dret a no estar subjecte de decisions individualitzades (inclosa l’elaboració de perfils).

Quan les persones afectades exerceixin els drets d’accés, rectificació, supressió i oposició, limitació del tractament, portabilitat de dades i a no ser objecte de decisions individualitzades automatitzades, davant l’Encarregat del Tractament, aquest ha de comunicar-ho per correu electrònic a l’adreça [dpd@ticsalutsocial.cat](mailto:dpd@ticsalutsocial.cat) i [juridici3pt@tauli.cat](mailto:juridici3pt@tauli.cat). La comunicació ha de fer-se de forma inmediata i en cap cas més enllà del dia laborable següent al de la recepció de la sol·licitud, juntament, si escau, amb altres informacions que puguin ser rellevants per resoldre la sol·licitud.

L’entitat ……………………………………………. s’obliga a informar de forma inmediata (en el termini de 5 dies naturals) a l’I3PT del contingut i abast de qualsevol dret d’accés, rectificació, cancel·lació i oposició, que hagi estat exercit pel titular de les dades de caràcter personal i que hagin estat tractades per l’entitat …………………………………….. en virtut del present contracte. En tot cas de la resposta de l’exercici d’aquests drets s’encarregarà l’entitat I3PT.

1. **EL DELEGAT DE PROTECCIÓ DE DADES**

L’Encarregat del Tractament comunicarà al Responsable del Tractament la identitat i dades de contacte del seu delegat de protecció de dades, si en virtut de l’article 37 RGPD i normativa aplicable l’ha hagut de designar.

El Delegat de Protecció de Dades de la Fundació Institut d'Investigació i Innovació Parc Taulí és la Oficina del DPD de Salut, amb correu electrònic [dpd@ticsalutsocial.cat](mailto:dpd@ticsalutsocial.cat).

1. **MESURES DE SEGURETAT**

Tenint en compte l’estat de la tècnica, els costos d’aplicació i la naturalesa, l’abast, el context i les finalitats del tractament, així com els riscos de probabilitat i gravetat variables per als drets i les llibertats de les persones físiques, el responsable i l’encarregat del tractament estableixen les següents mesures tècniques i organitzatives apropiades per garantir el nivell de seguretat adequat al risc existent.

L’encarregat del Tractament es compromet a implementar, en tot cas, les següents mesures de seguretat:

1. Garantir la confidencialitat, integritat, disponibilitat i resiliència permanents dels sistemes i serveis de tractament. Disposar dels mitjans tècnics i organitzatius necessaris per garantir la seguretat i confidencialitat de tota la informació de caràcter personal que li sigui lliurada. Vigilar en tot cas la correcte protecció lògica i física de les dades de caràcter personal per així evitar la seva alteració, pèrdua, tractament o accés no autoritzat. En aquest sentit la protecció s’estén a qualsevol suport, tant automatitzat com no automatitzat, i per això es compromet a no incloure dades de caràcter personal en fitxers que no reuneixin les condicions que la normativa aplicable determini en cada moment.
2. Restaurar la disponibilitat i l’accés a les dades personals de forma ràpida, en cas d’incident físic o tècnic.
3. Verificar, avaluar i valorar, de forma regular, l’eficàcia de les mesures tècniques i organitzatives implantades per garantir la seguretat del tractament.
4. Seudonimizar i xifrar les dades personals, si escau.
5. ALTRES *ESPECIFICAR*

*Segons l’objecte del tractament es podria valorar la següent redacció: “L’Encarregat del Tractament es compromet a implementar, en tot cas, les següents mesures de seguretat, d’acord amb l’avaluació de riscos realitzada pel Responsable del Tractament (Delegat de Protecció de Dades), en data........:*

*-..................*

*-...................”*

1. **VIOLACIONS DE SEGURETAT DE LES DADES**

Si l’Encarregat del Tractament considera que alguna de les instruccions infringeix l’RGPD o qualsevol altra disposició en matèria de protecció de dades de la Unió o dels estats membres, l’encarregat n’ha d’informar immediatament el responsable.

L’Encarregat del Tractament s’obliga a informar immediatament des de la seva detecció a l’I3PT, de qualsevol incidència que comprometi la seguretat de les dades personals en virtut del present contracte.

L’Encarregat del Tractament haurà de notificar al Responsable del Tractament de qualsevol violació de seguretat sense dilació indeguda i, a través de correu electrònic [dpd@ticsalutsocial.cat](mailto:dpd@ticsalutsocial.cat) i [juridici3pt@tauli.cat](mailto:juridici3pt@tauli.cat). La notificació haurà de ser enviada acompanyada de la documentació necessària i rellevant per tal de poder registrar-la, i comunicar-la a l’autoritat de control competent.

La comunicació s’haurà de fer de manera clara, amb llenguatge senzill i haurà de tenir com a mínim, la informació següent:

1. Descripció de la naturalesa de la violació de la seguretat de les dades personals, inclusivament, quan sigui possible, les categories i el nombre aproximat d’interessats afectats, i les categories i el nombre aproximat de registres de dades personals afectats.
2. El nom i les dades de contacte del delegat de protecció de dades o d’un altre punt de contacte en el qual pugui obtenir-se més informació.
3. Descripció de les possible conseqüències de la violació de la seguretat de les dades personals.
4. Descripció de les mesures adoptades o propostes per posar remei a la violació de la seguretat de les dades personals, incloent, si escau, les mesures adoptades per mitigar els possibles efectes negatius.

Si no és possible facilitar la informació simultàniament, i en la mesura en què no ho sigui, la informació es facilitarà de manera gradual sense dilació indeguda.

1. **REGISTRE D’ACTIVITAT DE TRACTAMENT**

L’Encarregat del Tractament es compromet a portar i mantenir un registre escrit de totes les categories d’activitats de tractament efectuades per compte del responsable, el qual haurà de contenir:

1. El nom i les dades de contacte de l’encarregat o encarregats i de cada responsable per compte del qual actuï l’encarregat i, en el seu cas, del representant del responsable o de l’encarregat i del seu delegat de protecció de dades.
2. Les categories de tractament efectuats per compte del Responsable del Tractament.
3. En el cas que correspongui, les transferències de dades personals a un tercer país o organització internacional, inclosa la identificació d’aquest tercer país o organització internacional i, en el cas de transferències indicades en l’article 49 apartat 1, paràgraf segon del RGPD, la documentació de garanties adequades.
4. Quan sigui possible, una descripció general de les mesures de seguretat tècniques i organitzatives, relatives a:
   1. La seudonimització i el xifrat de dades personals.
   2. La capacitat de garantir la confidencialitat, integritat, disponibilitat i resiliència permanents dels sistemes i serveis de tractament.
   3. La capacitat de restaurar la disponibilitat i l’accés a les dades personals de forma ràpida, en cas d’incident físic o tècnic.
   4. El procés de verificació, avaluació i valoració regulars de l’eficàcia de les mesures tècniques i organitzatives per garantir la seguretat del tractament.

**10. OBLIGACIONS DEL RESPONSABLE DEL TRACTAMENT**

El Responsable del Tractament es compromet a:

1. Entregar a l’Encarregat de les dades que es transcriuen a l’apartat de “Descripció de les prestacions contractades” del present document.
2. Documentar, per escrit, qualsevol instrucció relacionada amb el tractament de les dades per part de l’Encarregat del Tractament.
3. Realitzar una avaluació d’impacte en protecció de dades personals de les operacions de tractament a realitzar per l’Encarregat del Tractament.
4. Realitzar les consultes prèvies que corresponguin.
5. Assegurar-se, abans i durant el tractament, acomplir amb les obligacions regulades al RGPD per part de l’Encarregat del Tractament.
6. Supervisar el tractament, inclosa la realització d’inspeccions i auditories.
7. **AUDITORIES**

En virtut del deure de vetllar per l’efectiu compliment de les mesures de seguretat per part del responsable del tractament, l’entitat ......................................................... es compromet, si s’escau, a:

1. Acceptar la realització d’una auditoria per part de l’entitat I3PT de tots els aspectes vinculats a l’encàrrec de tractament
2. Fer entrega d’un certificat immediatament després d’haver conclòs l’auditoria de protecció de dades si està legalment prevista.
3. Permetre qualsevol tipus de control sobre la seguretat i integritat de les dades objecte de tractament per part de l’entitat I3PT en compliment de l’obligació de tutela i control que té com a responsable del tractament.

I de conformitat amb l’establert en aquest document, signen com a representants d’ambdues entitats, a Sabadell, a la data de la última signatura electrònica.

|  |  |
| --- | --- |
|  |  |
| Dr. XXXX  Director  **Fundació Institut d’Investigació i Innovació Parc Taulí (I3PT)** | Sr. [NOM I COGNOMS]  Apoderat  **[DENOMINACIÓ SOCIAL I SIGLES]** |